CELEX: 22012D0190
Language: et
Date: 2012-09-28 00:00:00
Title: EMP Ühiskomitee otsus nr 190/2012, 28. september 2012 , millega muudetakse EMP lepingu protokolli nr 47 (veinikaubanduse tehniliste tõkete kaotamise kohta)

13.12.2012   
            
            
               ET
            
            
               Euroopa Liidu Teataja
            
            
               L 341/44
            
         EMP ÜHISKOMITEE OTSUS
   nr 190/2012,
   28. september 2012,
   millega muudetakse EMP lepingu protokolli nr 47 (veinikaubanduse tehniliste tõkete kaotamise kohta)
   EMP ÜHISKOMITEE,
   võttes arvesse Euroopa Majanduspiirkonna lepingut (EMP leping), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida komisjoni 12. juuli 2011. aasta rakendusmäärus (EL) nr 670/2011, millega muudetakse määrust (EÜ) nr 607/2009, millega kehtestatakse üksikasjalikud rakenduseeskirjad nõukogu määrusele (EÜ) nr 479/2008 seoses teatavate veinitoodete kaitstud päritolunimetuste, kaitstud geograafiliste tähiste, traditsiooniliste nimetuste, märgistuse ja esitlusvälimusega (1).
            
         
               (2)
            
            
               Lepingusse inkorporeeritud komisjoni määrus (EÜ) nr 1793/2003 (2) on kaotanud kehtivuse ning tuleb sellest tulenevalt EMP lepingust välja jätta.
            
         
               (3)
            
            
               Käesolevas otsuses käsitletakse veiniga seotud õigusakte. Veini käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu protokolli nr 47 sissejuhatuse seitsmendas lõigus. Seetõttu ei kohaldata käesolevat otsust Liechtensteini suhtes,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu protokolli nr 47 muudetakse järgmiselt.
   
               1)
            
            
               Punkti 7 (komisjoni määrus (EÜ) nr 1793/2003) tekst jäetakse välja.
            
         
               2)
            
            
               Punkti 11 (komisjoni määrus (EÜ) nr 607/2009) lisatakse järgmine tekst:
               
                           „—
                        
                        
                           
                              32011 R 0670: komisjoni rakendusmäärus (EL) nr 670/2011, 12. juuli 2011 (ELT L 183, 13.7.2011, lk 6).
                        
                     Käesolevas lepingus loetakse selle määruse sätteid järgmises kohanduses.
               Artiklile 70a lisatakse järgmine:
               
                  „EFTA riigid järgivad vajaduse korral artikli 70a lõike 1 punktis b, artikli 70a lõikes 2 ja artikli 70a lõikes 4 sätestatud menetlusi.” ”
               
            
         Artikkel 2
   Rakendusmääruse (EL) nr 670/2011 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 1. novembril 2012, tingimusel et EMP ühiskomiteele on esitatud kõik lepingu artikli 103 lõike 1 kohased teated, (3) või EMP ühiskomitee 30. aprilli 2012. aasta otsuse nr 102/2012 (4) jõustumise päeval, olenevalt sellest, kumb kuupäev on hilisem.
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 28. september 2012
      
         
            EMP Ühiskomitee nimel
         
         
            eesistuja
         
         Atle LEIKVOLL
      
   
   
      (1)  ELT L 183, 13.7.2011, lk 6.
   
      (2)  ELT L 262, 14.10.2003, lk 10.
   
      (3)  Põhiseadusest tulenevaid nõudeid ei ole esitatud.
   
      (4)  ELT L 248, 13.9.2012, lk 40.